作者：赵必□
词牌/韵律：风流子

paragraphs: 旧梦忆钱塘。
笙歌里、几度醉斜阳。
曾载月一篷，眠杨柳岸，买春深巷，过杏花墙。
肠恼断，香鬟盘凤髻，樱口啭莺簧。
钗玉分轻，梦孤宵枕，歌纨蠹久，愁对春觞。
司空曾见惯，相逢处，还又联步西厢。
底用十分迷殢，翠阵红行。
记鸳荚题情，离怀如诉，鲛绡粉湿、别泪犹香。
年少抛人易去，苦也相妨。